Bebe rastu i dok spavaju
Michelle Lample kaže da je naoko nepredviljivo ponašanje kad je u pitanju spavanje ustvari - normalan dio razvoja
"Cilj ovog istraživanja bio je odgovoriti na pitanje – postoji li povezanost između spavanja i rasta. Ovo istraživanje pokazuje da je točno uvriježeno mišljenje da povećana količina sna kod beba prethodi rastu" - kaže Michelle Lample. Jedno je novo istraživanje potvrdilo ono što bake i djedovi već odavno znaju: bebe za vrijeme spavanja rastu, odnosno probude se veće nego su bile kada su zaspale. Na Svučilištu Emory u Atlanti, znanstvenici žele pomoći bebama da bolje komuniciraju sa roditeljima. No, bebe još ne znaju govoriti - i ne mogu reći što žele. Stoga, komuniciraju svojim ponašanjem, koje njihovi roditelji često ne razumiju. "Mislim da je od velike važnosti pomoći roditeljima da bolje razumiju nepredvidljivo ponašanje svoje djece" - kazala nam je doktorica Michelle Lample, voditeljica istraživanja o spavanju i rastu. Ona dodaje da joj roditelji često kažu da im je "najteži dio roditeljstva to što žele učiniti ono što je najbolje za bebu, a žele i udovoljiti njihovim potrebama. A kada bebe plaču, i kada je njihovo ponašanje tako nepredvidljivo, roditelji se osjećaju nesigurno u vezi tih svojih sposobnosti." Doktorica Lample tražila je od roditelja da popišu sve što njihove bebe rade, uključujući kada spavaju i kada jedu. Znanstvenici su također posjetili 23 doma s bebama koje su sudjelovale u istraživanju i sami uzeli podatke o bebama, koje su bile stare 17 mjeseci. "Cilj ovog istraživanja bio je odgovoriti na pitanje – postoji li povezanost između spavanja i rasta. Ovo istraživanje pokazuje da je točno uvriježeno mišljenje da povećana količina sna kod beba prethodi rastu" - kaže Michelle Lample. Istraživanje je također pokazalo da su duži periodi sna kod dječaka i djevojčica podjednako, predskazatelji povećanja težine. Uz to, ukazale su se I razlike u spavanju kod dječaka i djevojčica. Jedno prosječno spavanje dječaka traje dulje, dok djevojčice spavaju nešto kraće, i uz to imaju kratke periode sna tijekom dana. Doktorica Lample kaže da je naoko nepredviljivo ponašanje kad je u pitanju spavanje kod beba ustvari - normalan dio njihova razvoja.